[Bu Lid iapăton dia Vi RMLO li 


Acasă » Politica > Cine îl împinge pe lohannis să facă jocurile Moscovei 


Autor: Nicholas Cezar 2024-03-14 18:51 


Cine îl împinge pe lohannis să facă jocurile Moscovei 

Ce nu a reușit Putin, a putut lohannis: relațiile din interiorul NATO, aruncate în aer 


După 10 ani în care n-am știut că avem președinte, iată-l pe Klaus Iohannis 
trezit din somnul nepăsării și resuscitat pentru niște bătălii din care, foarte 
probabil, nu înţelege mare lucru. Cine are de câștigat de pe urma anunţului 
oficial privind candidatura sa la șefia NATO (habar n-aveam că e un post scos la 
concurs, unde se trimit CV-urile!?), nu putem decât intui. Dar, cu cât pătrundem 
mai adânc în subiect, cu atât ne îngrozim de deranjul (ca să fim diplomaţi) pe 
care l-a putut face Iohannis. 


Ce n-a reușit Putin în 20 de ani la conducerea Rusiei a izbutit el în doar 30 de minute - să 
arunce în aer relațiile din interiorul NATO! 


Cum era de așteptat, presa internaţională a preluat imediat știrea, dar, stupoare printre 
vuvuzelele de la București, editorii din Occident n-au niciun articol „laudatio” la adresa 
președintelui român. Dimpotrivă, chiar nemţii lui Klaus Iohannis vorbesc despre un 
demers total inoportun și care nu face decât să divizeze Alianţa Nord-Atlantică. 


Alertă în cancelariile din Occident 


Este grav ce scrie Frankfurter Allgemeine Zeitung, dar nu atât de periculos pe cât gestul 
lui Iohannis. „Divizează Alianţa într-un moment în care nu ne putem permite acest lucru”, 
a reacționat, sub protecţia anonimatului, un diplomat expert în relaţii politice 
internaționale. 


Mai departe, FAZ nu insistă asupra șanselor lui Iohannis - considerate inexistente, oricum 
-, ci merge pe același fir narativ, arătând cât rău face Organizaţiei Atlanticului de Nord 
anunțul candidaturii președintelui român, primit cu încruntări în cercuri largi din Occident. 


De ce? Pentru că, la NATO, este o regulă nescrisă pe care nimeni nu a îndrăznit să o 
încalce, vreodată - când SUA transmit public un mesaj de susținere pentru un anumit 
candidat (olandezul Mark Rutte, în cazul de față), iar imediat Marea Britanie, Franţa și 
Germania aplaudă și preiau din mers propunerea americanilor, înseamnă că zarurile au 
fost aruncate, iar lucrurile sunt clare! Cine nu acceptă asta și mișcă-n front, ca să folosim 
un termen de actualitate, va avea o mare problemă. 


Și, din păcate, nu-i exclus ca această problemă să se răsfrângă și asupra țării, nu doar a 
personajului... 


Revenind, însă, la ce scrie presa din Vest. Nemţii de la FAZ notează că în marile cancelarii 
s-a sperat până în ultimul moment că știrile venite din România nu se adeveresc, iar 
Klaus Iohannis va înţelege, într-un final, pericolul și riscul la care supune NATO și își va 
retrage candidatura. Ca să nu mai vorbim de ridicolul situației - două treimi din cele 32 
de state membre și-au semnalat, deja, sprijinul pentru Mark Rutte. 


Și agenția Reuters remarcă același lucru, anume că Iohannis a divizat Alianța Nord- 
Atlantică prin anunţul că vrea să fie secretar general. „În februarie, SUA, Marea Britanie, 
Franța și Germania l-au susținut pe Rutte ca succesor al lui Jens Stoltenberg (...) Cu toate 
acestea, marți (12 martie), Klaus Iohannis a spus că va candida și el pentru acest post, 
pe motiv că țările est-europene au nevoie de o mai bună reprezentare în funcţiile de 
conducere ale Alianţei”, scrie Reuters. 


A băgat dihonia în NATO 


Ce observă jurnaliștii Reuters? Că Iohannis caută sprijin la țările est-europene, pe care 
vrea să le ridice împotriva establishmentului american. Periculos jocul în care a fost 
împins Iohannis, al naibii de periculos! 


Însă, dintre statele din Est, după cum ne putem da seama, doar Ungaria i-ar acorda un 
vot, la o adică; țările baltice - exclus, acolo toată conducerea politică este școlită în SUA 
și tocmai se discută de transferul unor sisteme Patriot, Polonia - nici nu încape îndoiala, 
liderii de la Varșovia abia ce au fost mângâiaţi pe creștet la Washington, Bulgaria - poate 
da, poate nu. 


Avem Ungaria, în schimb, și deja intrăm într-o zonă fierbinte. Budapesta a ţinut în joc de 
glezne Alianţa în chestiunea aderării Suediei, iar acum numai un nou pretext de răzvrătire 
nu-i trebuia Unchiului Sam. Săptămâna trecută, ministrul de Externe, Peter Szijjarto (ex- 
șef al spionajului maghiar, un diplomat uns cu toate alifiile), declara că țara sa nu poate 
susține „un om care anterior a vrut să îngenuncheze Ungaria”, aluzie la meciurile avute cu 
Mark Rutte. Or, anunţul făcut de Klaus Iohannis îi vine ca o mănușă lui Viktor Orban, fix 
de ce avea nevoie ca să le-o mai tragă o dată americanilor! 


Pelicani, cum îi știm, ai noștri s-au extaziat imediat ce li s-a suflat în urechi că Budapesta 
îl votează pe Iohannis. În frenezia calculelor pentru șefia NATO, nimeni n-a mai stat să se 
gândească la jocurile politice din culise. Cine este Viktor Orban? Pionul Rusiei în NATO 
(așa se zice). Adică, omul lui Vladimir Putin îl vrea pe Klaus Iohannis la șefia Alianţei 
Nord-Atlantice și îi promite sprijin?! Interesant. 


Se pare că și Turcia ar juca aceeași carte anti-Olanda. Coincidenţă, oare, că la fel se 
spune și despre Erdogan, ale cărui legături strânse cu Putin sunt arhicunoscute în 
Occident?! Mă îndoiesc, la nivelul acesta nimic nu-i întâmplător. 


Într-o conferință de jumătate de oră, Klaus Iohannis a reușit ceea ce n-a putut face 
Vladimir Putin în 20 de ani la conducerea Rusiei - să bage dihonia în NATO! Tocmai când 
SUA sperau că au stins furia Ungariei și a Turciei, din România vine un anunţ care 
inflamează, din nou, spiritele. 


Washingtonul a preferat să nu-și trădeze intenţiile. Doar ambasadorul Americii la 
București, Kathleen Kavalec, a vorbit pe marginea subiectului - „România este un 
partener-cheie pentru SUA în cadrul NATO, contribuie cu un procent de 2,5 din PIB pentru 
apărarea sa. Avem cel mai înalt respect pentru președintele Iohannis” 


Am devenit o ţintă (și) pentru SUA? 


Întrebarea pe care și-o pun toți acum este dacă Iohannis a mutat de capul lui sau i s-a 
sugerat să facă acest pas. Iar noi, ca țară, câștigăm ceva din povestea „Iohannis și 
NATO”? Mai degrabă aș spune că nu, ci vom pierde mult. Chiar și două voturi, venite de la 
Orban și Erdogan, ne vor costa, fiindcă Budapesta și Istanbulul nu stau în spatele 
Bucureștilor decât dacă au de câștigat, dacă primesc ceva la schimb, istoria ne-a învăţat 
asta. 


În plus, mai știm și că, dacă riști să pui în pericol securitatea euroatlantică, devii o ţintă 
pentru SUA. Nu ne-a ajuns că luneta Kremlinului era pusă pe noi, am vrut să o avem și 
pe cea a Casei Albe! 


Palatul Cotroceni, jos, nota 4 la „Diplomaţie”! 


Altfel, ne gândim și că, prin anunţul legat de candidatura sa la NATO, Klaus Iohannis 
poate a vrut să dea vânt PNL, că tot arată sondajele picajul liber al partidului condus de 
Nicolae Ciucă. Dacă așa stau lucrurile, mai degrabă i-a pus piedică PNL-ului, iar decontul îl 
vom vedea în alegeri. 

